Cuntegn
I.	Disposiziuns generalas	3
II.	Schurmetg da datas	4
III.	Schlussbestimmungen	6
IV.	Aschunta 1: Persunas cun dretg sin datas	8
Per reglar il tractament dil schurmetg da datas ella vischnaunca da Sagogn relai la suprastonza communala sebasond sin art. 37 al. 2 dalla lescha da vischnaunca dil cantun Grischun e dalla lescha cantunala davart il schurmetg da datas suandont uorden.
Disposiziuns generalas
Schurmetg da datas
Schlussbestimmungen
Aschunta 1: Persunas cun dretg sin datas
Suandontas datas da persunas vegnan messas a disposiziun gratuitamein per intents generals:
Gliestas da habitonts per retrer abunaments dalla gruppa Arena Alva
Gliesta dallas naschientschas per il post da cussegliaziun per mummas e per babs 
Gliestas dil register electoral per las pleivs ed ulteriurs posts autorisai
Gliesta dallas naschientschas, dallas senioras e dils seniors sco era dils mortoris per il quen annual
Las suandontas datas da persunas vegnan messas a disposiziun gratuitamein sin dumonda per intents ideals:
Gliestas d'adressas da habitonts e da vegnenttier per uniuns ed organisaziuns cun sedia a Sagogn (tenor ils statuts) per promover la veta en cuminonza, la prevenziun dalla sanadad, il sport ni la cultura. 
Gliestas d'adressas per las pleivs per igl agen diever 
Gliestas d'adressas per pumpiers, polizia e protecziun civila
Rimnada sistematica 
da dretg communal dalla
Vischnaunca da Sagogn
Nummera
1400.01.01
Tetel
Uorden da schurmetg da datas
Ediziun
Ediziun dils 18.02.2024

Valeivel
21.05.2024
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 19.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 19.02.2024 tras Thomas Candrian
Camp d’applicaziun
Art. 1
Camp d’applicaziun
Quei uorden vala per tut ils collaboraturs e per las autoritads e cumissiuns dalla vischnaunca da Sagogn ch'ein vegnidas elegidas dil pievel e che vegnan numnadas el suandont "collaboraturs".
Princips
Art. 2
Princips
La segirtad dallas datas, la communicaziun e la transmissiun da datas sco era ils dretgs dallas persunas pertuccadas sedrezzan tenor las disposiziuns surordinadas dalla Confederaziun e dil Cantun Grischun.

Tut ils collaboraturs ein suttamess allas disposiziuns pertuccont il secret d'uffizi e las disposiziuns dalla lescha federala pertuccont il schurmetg da datas (DSG).

Collaboraturs dall'administraziun communala han en il rom da lur activitad access allas collecziuns da datas; els ein denton obligai a la discreziun.
Noziuns
Art. 3
Noziuns
La noziun datas persunalas cumpeglia tut las indicaziuns davart ina persuna naturala ni giuridica determinada.

Sco collecziun da datas vala mintga collecziun sistematica da datas da persunas ni da datas materialas ch'ei accessibla entras las persunas pertuccadas.

Datas persunalas fetg sensiblas ein indicaziuns sco per exempel l'optica ni l'activitad religiusa, la vesta mundiala ni politica, il sectur secret persunal ni il stadi spirtal, spiritual ni corporal.
Intent ligiau
Art. 4
Intent ligiau
L'administraziun astga rimnar, arcunar ni elavurar datas da persunas mo per schilunsch che quei ei necessari per ademplir sias incumbensas.

Sch'ei exista negina perscripziun per ina collecziun da datas, definescha la suprastonza communala igl intent e la dimensiun da quella.

Datas da persunas che vegnan probablamein buc pli duvradas ston vegnir destruidas.
Datas persunalas fetg sensiblas
Art. 5
Datas persunalas fetg sensiblas
Datas persunalas fetg sensiblas duein buc vegnir registradas. Ellas astgan mo vegnir elavuradas, sche ina incumbensa legala pretenda quei.
Responsabla-dad
Art. 6
Responsabla-dad
Per mintga collecziun da datas ei il menader dil departament responsabels, che dovra quellas per ademplir las incumbensas. El ei responsabels che quei uorden vegn observaus e decida davart la communicaziun dallas datas.

La canzlia communala meina il register davart las collecziuns da datas da persunas.
Dar vinavon datas da persunas ad auters posts
Art. 7
Dar vinavon datas da persunas ad auters posts
Datas da persunas ch'ein necessarias per identificar ni per informar ina persuna, sco il num, la numra d’AVS, la professiun e l'adressa astgan vegnir dadas vinavon enteifer l'administraziun communala sco era ad auters uffezis publics.

Autras datas da persunas astgan vegnir dadas vinavon a posts administrativs mo, sche l'incumbensa dalla partiziun administrativa pretenda quei ni sch'il post administrativ retschevider ha ina basa legala per quei.
Communicaziun da datas a persunas privatas ed organisatorias
Art. 8
Communicaziun da datas a persunas privatas ed organisatorias
Datas da persunas ch'ein necessarias per informar ina persuna sco il num, la professiun el'adressa e las indicaziuns da publicaziuns uffizialas ch'ein accessiblas en publicaziuns ufficialas astgan vegnir communicadas a tiarzas persunas.

L'administraziun communala sa communicar vinavon datas da persunas, 
sch’ei exista in'obligaziun legala 
sche la communicaziun ei necessaria per saver ademplir in’incumbensa legala
sche la persuna che damonda informaziuns fa carteivlamein valer ch’ella vegn impedida da metter entuorn pretensiuns giuridicas senza las datas
sche la persuna pertuccada ha dau siu consentiment.

Las datas persunalas san vegnir communicadas tenor certs criteris, sche quellas vegnan duvradas exclusivamein per intents ideals.

L'administraziun communala sa communicar datas da persunas tenor aschunta 1 da questa ordinaziun.
Cundiziuns per tiarzas persunas
Art. 9
Cundiziuns per tiarzas persunas
Per tiarz che survegnan datas vala il suandont:
Igl ei scumandau da dar vinavon las datas.
Las datas astgan vegnir nezzegiadas sulettamein tenor igl intent communicau alla vischnaunca.
Las datas obtenidas ston vegnir destruidas suenter l’utilisaziun. 

Sche las datas communicadas vegnan nezzegadas buc conform alla linea 1, vegnan neginas datas mess a disposiziun pli pli al retschevider fallibel per silmeins 3 onns. Art. 15 resta resalvaus.
Dretgs dallas persunas pertuccadas:
a) Opposiziun
Art. 10
Dretgs dallas persunas pertuccadas:
a) Opposiziun
Mintgin sa scumandar da communicar sias datas tenor art. 8 cun excepziun dallas alineas 1 e 2 tras ina communicaziun a scret all’administraziun communala.
b) Investa
Art. 11
b) Investa
Mintgin che sa s’identificar sa pretender informaziuns dalla partiziun administrativa responsabla, sche ed eventualmein tgei datas ch'ein avon maun en ina collecziun da datas.

Las informaziuns ston vegnir dadas ad uras ed en ina fuorma adattada, per exempel cun dar investa. En quei connex ein ils basegns d'ina gestiun raziunala dall’administraziun da riguardar.

L'investa ei gratuita ina gada per onn.

L'investa sa vegnir restrenschida ni refusada, sche perscripziuns legalas per mantegnair il secret, interess publics predominants ni interess da tiarzas persunas digns da vegnir protegi pretendan quei. Ina tala restricziun ni ina refusa dall’informaziun sto vegnir motivada.
C) Rectificaziun
Art. 12
C) Rectificaziun
Sche las datas da persunas ein buc correctas ni sch'ellas cunterfan en autra moda a quei uorden, ston ellas sinb damonda vegnir rectificadas ni destruidas immediat tras la partiziun administrativa responsabla.
Controlla
Art. 13
Controlla
La suprastonza communala controllescha e survigilescha che las disposiziuns da quei uorden vegnan observadas.

La cumissiun da gestiun ha il dretg da prender da tut temps investa en partiziuns administrativas cun collecziuns da datas.
Taxas
Art. 14
Taxas
La suprastonza communala decida davart las taxas per retrer datas da persunas.
Disposiziuns penalas
Art. 15
Disposiziuns penalas
Tgi che cunterfa allas perscripziuns da quei uorden ni disposiziuns che sebasan sin quel vegn castigiaus entras la suprastonza cun in castitg da fr. 20.– tochen fr. 5'000.–. 

Sch’il delinquent agescha per motivs da profit, ein autoritad buc liada vid il maximum dil castitg.
Dretg da recurs
Art. 16
Dretg da recurs
Recurs pervia d'in access refusau a documents uffizials ni pervia d'acts encunter quei uorden sto la persuna pertuccada drizzar a la suprastonza communala enteifer 20 dis suenter ch’ella ha priu enconuschientscha.
Entrada en vigur
Art. 17
Entrada en vigur
Quei uorden entra en vigur cun l’approbaziun dalla suprastonza communala.
Ediziun approbada dalla Suprastonza communala ils
Ediziun approbada dalla Radunonza communala ils
-
Ediziun approbada dalla Regenza dil cantun GR ils
-
Uorden da schurmetg da datas
Rimnada sistematica da dretg communal		Pagina 8 da 8
Uorden da schurmetg da datas - Aschunta 1: Persunas cun dretg sin datas	21.05.2024
Rimnada sistematica da dretg communal		Pagina 8 da 8